
1. Beneficiar
AO Societatea de Cruce Roșie din Republica Moldova, denumită în continuare SCRM, organizație umanitară, neguvernamentală, non-profit și apolitică, auxiliară autorităților publice în domeniul umanitar.
2. Context și necesitate
SCRM își propune să contracteze o companie specializată care să susțină echipa internă în comunicarea publică, relația cu presa, promovarea activităților, organizarea evenimentelor, campanii și atragerea de parteneri și sponsori.
Serviciile trebuie să producă rezultate vizibile și masurabile. Accentul se pune pe creșterea prezenței publice a SCRM, poziționarea organizației ca actor umanitar de referință, promovarea programelor și filialelor, consolidarea relației cu mass-media și generarea de oportunități concrete de parteneriat și mobilizare de resurse.
3. Scopul contractului
Scopul contractului este furnizarea unui pachet integrat de servicii de comunicare și PR care să crească vizibilitatea SCRM și să transforme activitatea organizației în conținut public relevant, apariții media, campanii, evenimente și relații cu potențiali sponsori.
4. Rezultatele, livrabilele si indicatorii urmăriti de SCRM
Creșterea constantă a numărului de apariții pozitive ale SCRM în presa națională, regională, online, radio și TV.
Creșterea audienței și a interacțiunilor pe canalele digitale ale SCRM.
Promovarea sistematică a programelor, proiectelor, filialelor, voluntarilor și rezultatelor umanitare.
Poziționarea conducerii și experților SCRM ca surse credibile în subiecte umanitare, sociale, de sănătate, prim ajutor, dezastre și voluntariat.
Organizarea unor campanii și evenimente cu impact public și vizibilitate externă.
Crearea unui portofoliu activ de potențiali parteneri și sponsori.
Obținerea unor oportunități reale de sponsorizare, susținere în natură, parteneriate media sau colaborări corporate.
Monitorizarea reputației SCRM și reacție rapidă în situații sensibile.
	Rezultat
	Indicator de rezultat / performanță
	Țintă / frecvență
	Dovadă / sursă de verificare

	R1. Vizibilitatea pozitivă a SCRM în spațiul public este consolidată.
	Numărul de mențiuni și apariții media relevante ale SCRM în presa națională, regională, online, radio și TV.
	Minimum 20 mențiuni relevante/lună, dintre care minimum 2 apariții media coordonate.
	Raport de monitorizare media, linkuri, înregistrări, clipping.

	
	Ponderea mențiunilor pozitive sau neutre din totalul aparițiilor monitorizate.
	Tendință pozitivă; situațiile negative relevante sunt ocumentate și gestionate.
	Analiză media lunară.

	R2. Prezența digitală a SCRM este extinsă și consolidată.
	Evoluția audienței pe canalele digitale ale SCRM.
	Creștere față de valoarea de referință stabilită la începutul contractului.
	Statistici Facebook, Instagram, LinkedIn, website etc.

	
	Evoluția interacțiunilor și a ratei de implicare cu conținutul SCRM.
	Creștere progresivă față de baseline; analiză lunară.
	Analytics și raport lunar.

	
	Volumul de conținut relevant și adaptat publicat pe canalele digitale.
	Minimum 12 postări/materiale adaptate lunar.
	Calendar editorial, linkuri și statistici.

	R3. Gradul de informare și înțelegere a publicului privind activitatea și impactul SCRM este îmbunătățit.
	Numărul programelor, proiectelor, filialelor, voluntarilor și rezultatelor umanitare promovate prin conținut dedicat.
	Acoperire regulată și echilibrată pe parcursul contractului.
	Calendar editorial și raport lunar.

	
	Numărul materialelor media/comunicatelor care prezintă activitatea și rezultatele SCRM.
	Minimum 2 comunicate sau materiale media/lună.
	Materiale publicate și dovada distribuirii.

	
	Nivelul de reach și engagement al materialelor dedicate programelor și rezultatelor SCRM.
	Monitorizare lunară și tendință pozitivă față de baseline.
	Statistici digitale și raport de comunicare.

	R4. Conducerea și experții SCRM sunt recunoscuți ca surse credibile de informație și expertiză.
	Numărul de apariții/intervenții media a reprezentantilor SCRM pe teme relevante pentru mandatul organizației.
	Minimum 2 apariții coordonate/lună, inclusiv, după caz, participări ale experților/conducerii/partenerilor.
	Linkuri, înregistrări, clipping media.

	
	Numărul solicitărilor din partea mass-media pentru comentarii, interviuri sau expertiză SCRM.
	Monitorizare lunară; tendință de creștere.
	Registru solicitări media și raport lunar.

	R5. Nivelul de informare, sensibilizare și implicare a publicului în activitatea SCRM este sporit.
	Numărul campaniilor integrate de comunicare implementate.
	Minimum 2 campanii integrate pe durata contractului.
	Plan de campanie, materiale, statistici și raport de rezultate.

	
	Nivelul de reach, engagement și participare generat de campanii.
	Indicatori și ținte stabilite pentru fiecare campanie înainte de lansare.
	Analytics, monitorizare media și raport de campanie.

	
	Numărul evenimentelor majore ale SCRM susținute prin comunicare și vizibilitate externă.
	Minimum 2 evenimente majore pe durata contractului.
	Plan de comunicare, materiale și raport post-eveniment.

	R6. Capacitatea SCRM de a identifica și dezvolta relații cu potențiali parteneri și sponsori este consolidată.
	Numărul de noi potențiali parteneri/sponsori/donatori identificați și contactați.
	Minimum 10 contacte noi inițiate/lună.
	Registru de contacte cu statut și follow-up.

	
	Numărul de contacte relevante care avansează către discuții concrete.
	Monitorizare lunară a ratei de conversie din contact inițial în discuție/întâlnire.
	Registru parteneriate și raport lunar.

	R7. Relațiile SCRM cu sectorul privat și mass-media generează sprijin concret pentru activitatea organizației.
	Numărul întâlnirilor/prezentărilor cu potențiali parteneri corporate sau media.
	Minimum 2 întâlniri/prezentări pe lună.
	Minute, emailuri sau confirmări.

	
	Numărul oportunităților concrete de sponsorizare, contribuții în natură, parteneriate media sau colaborări corporate generate.
	Monitorizare lunară și cumulativă pe durata contractului.
	Registru de oportunități și status.

	
	Numărul și, unde este posibil, valoarea parteneriatelor sau contribuțiilor obținute.
	Raportare cumulativă pe durata contractului.
	Acorduri, scrisori de confirmare, contracte sau alte dovezi.

	R8. Reputația și încrederea publică în SCRM sunt protejate și consolidate.
	Existența unui mecanism funcțional de monitorizare și alertare privind riscurile reputaționale.
	Monitorizare continuă.
	Rapoarte de monitorizare și registru de incidente.

	
	Timpul de alertare a SCRM în cazul identificării unui risc reputațional major.
	Maximum 2 ore de la identificarea riscului major.
	Email, mesaj, alertă sau raport.

	
	Proporția situațiilor reputaționale majore pentru care sunt formulate recomandări de răspuns/comunicare.
	100% din cazurile majore identificate.
	Recomandări, mesaje aprobate și raport de incident.

	Transversal – management și raportare
	Plan de comunicare, corelat cu rezultatele și indicatorii contractului.
	Plan pentru primele 90 de zile, prezentat la începutul contractului și actualizat după necesitate.
	Document aprobat de SCRM.

	
	Raport de activitate și rezultate care evidențiază progresul față de indicatorii conveniți.
	Lunar.
	Raport acceptat de SCRM.



5. Serviciile solicitate
5.1 Strategie și planificare
1. Evaluarea rapidă a situației actuale a comunicării SCRM.
2. Elaborarea, în primele 10 zile lucrătoare de la semnarea contractului, a unui plan de comunicare pentru primele 90 de zile.
3. Stabilirea mesajelor-cheie, a publicurilor prioritare și a temelor care trebuie promovate.
4. Elaborarea unui calendar lunar de comunicare, corelat cu activitățile SCRM.
5. Identificarea lunară a subiectelor cu potențial media și de vizibilitate.
5.2 Relații cu presa și apariții media
1. Redactarea și distribuirea comunicatelor de presă, declarațiilor, articolelor și materialelor pentru interviuri.
2. Menținerea unei baze de date actualizate cu jurnaliști și redacții relevante.
3. Contactarea directă a presei pentru promovarea activităților și pozițiilor SCRM.
4. Organizarea interviurilor, participărilor la emisiuni, rubrici, podcasturi și materiale tematice.Pregătirea reprezentanților SCRM înainte de aparițiile publice.
5. Monitorizarea publicării și arhivarea aparițiilor media.
5.3 Comunicare digitală și conținut
1. Elaborarea calendarului editorial lunar.
2. Pregătirea textelor și conceptelor pentru pagina web, Facebook, Instagram, LinkedIn și alte canale aprobate de SCRM.
3. Crearea sau coordonarea materialelor vizuale.
4. Promovarea proiectelor, filialelor, voluntarilor, rezultatelor și poveștilor de impact.
5. Adaptarea conținutului în română, rusă și engleză, la solicitarea SCRM.
6. Analiza lunară a performanței și propunerea de ajustări.
5.4 Campanii de comunicare și vizibilitate
1. Dezvoltarea conceptelor de campanie pentru prioritățile SCRM.
2. Pregătirea mesajelor, identității vizuale, materialelor media și conținutului digital.
3. Coordonarea campaniilor cu presa, social media, filialele și partenerii.
4. Valorificarea zilelor relevante pentru Crucea Roșie, voluntariat, sănătate, prim ajutor, protecție socială și intervenție la dezastre.
5. Măsurarea rezultatelor fiecărei campanii.
5.5 Evenimente și reprezentare publică
1. Sprijin pentru organizarea evenimentelor instituționale și publice ale SCRM.â
2. Elaborarea conceptului, agendei, planului de comunicare și planului de vizibilitate pentru evenimente.
3. Gestionarea invitațiilor pentru presă, parteneri și sponsori.
4. Pregătirea materialelor de presă și promovarea evenimentului înainte, în timpul și după desfășurare.
5. Identificarea evenimentelor externe la care participarea SCRM poate crește vizibilitatea și poziționarea organizației.
5.6 Sponsorizări, parteneriate și fundraising
1. Crearea și actualizarea unei baze de date cu potențialidonatori,  sponsori și parteneri.
2. Elaborarea unui pachet general de sponsorizare și a propunerilor adaptate pentru companii.
3. Contactarea și prezentarea oportunităților de colaborare către companii relevante.
4. Facilitarea întâlnirilor dintre SCRM și potențialii parteneri.
5. Urmărirea negocierilor și raportarea statutului fiecărui contact.
6. Crearea materialelor de fundraising pentru donatori individuali, companii și diaspora.
7. Propunerea de campanii de donații și colaborări care respectă principiile Mișcării Internaționale de Cruce Roșie și Semilună Roșie.
5.7 Monitorizare media și comunicare de criză
1. Monitorizarea zilnică a mențiunilor despre SCRM și a subiectelor cu risc reputațional.
2. Alertarea imediată a SCRM în cazul apariției unui subiect sensibil.
3. Elaborarea recomandărilor de răspuns, declarațiilor preliminare și mesajelor publice.
4. Raport lunar privind aparițiile, tonul, audiența și riscurile identificate.
6. Modul de lucru și coordonare
1. Compania va desemna o persoană unică de contact.
2. Activitatea zilnică va fi coordonată cu persoana desemnată de SCRM.
3. Toate mesajele, materialele, aparițiile, campaniile și relațiile cu sponsorii se aprobă în prealabil de SCRM.
4. Compania nu poate face declarații și nu poate asuma angajamente în numele SCRM.
5. Ședințele de lucru vor avea loc săptămânal sau ori de câte ori este necesar.
6. Compania va răspunde solicitărilor obișnuite în maximum o zi lucrătoare și solicitărilor urgente în termenul stabilit de SCRM.
7. Acceptarea serviciilor și plata
1. Plata se efectuează lunar, după prezentarea raportului și confirmarea scrisă a acceptării serviciilor de către SCRM.
2. Raportul trebuie să includă activitățile realizate, livrabilele, indicatorii, linkurile, aparițiile media, contactele inițiate și rezultatele obținute.
3. SCRM poate solicita corectarea sau completarea livrabilelor fără cost suplimentar.
4. Serviciile neexecutate sau neconfirmate pot fi excluse din plată.
5. Orice cost suplimentar necesită aprobarea scrisă prealabilă a SCRM.
6. Costurile de publicitate plătită, producție video, fotografie, tipar, locații, catering sau influenceri se aprobă separat.
8. Durata contractului
Contractul se propune pentru o perioadă inițială de 4 luni, cu posibilitate de prelungire în funcție de rezultate, necesități și buget. Primele 3 luni vor constitui perioada de evaluare a performanței. SCRM poate decide continuarea, ajustarea sau încetarea contractului în baza rezultatelor.
9. Cerințe față de companie
1. Companie legal înregistrată în Republica Moldova.
2. Experiență relevantă în comunicare, PR, relații media, campanii, evenimente sau atragere de parteneriate.
3. Portofoliu care demonstrează rezultate și capacitate de implementare.
4. Echipă disponibilă pentru începerea rapidă a activității.
5. Cunoașterea limbilor română, rusă și engleză.
6. Capacitatea de a lucra cu subiecte sensibile și cu organizații cu mandat social sau umanitar.
7. Lipsa conflictului de interese și acceptarea cerințelor de confidențialitate, integritate și protecție a datelor.
10.  Documentele solicitate companiei
1. Oferta tehnică actualizată, corelată cu prezentul caiet de sarcini.
2. Oferta financiară, cu indicarea clară a costului lunar și a serviciilor incluse.
3. Lista echipei și rolurile persoanelor implicate.
4. Exemple de proiecte, campanii, apariții media sau rezultate similare.
5. Datele de înregistrare ale companiei.
6. Declarația privind conflictul de interese și confidențialitatea.
11. Condiții esențiale
1. Toate materialele și livrabilele realizate în cadrul contractului devin proprietatea SCRM.
2. Numele și emblema Crucii Roșii pot fi utilizate doar cu aprobarea scrisă a SCRM.
3. Compania va respecta principiile fundamentale ale Mișcării și principiul Do No Harm.
4. Compania va proteja datele beneficiarilor, voluntarilor, angajaților și partenerilor.
5. Compania nu va utiliza SCRM în propriul portofoliu fără acord scris.
6. Subcontractarea serviciilor esențiale se permite doar cu aprobarea SCRM.
7. SCRM poate înceta contractul în cazul lipsei de rezultate, al neexecutării repetate, al încălcării confidențialității sau al producerii unui risc reputațional.


AO Societatea de Cruce Roșie din Republica Moldova
